6. 8. 84 Επίσημη Εφημερίδα των Ευρωπαϊκών Κοινοτήτων Αριθ. C 206/17 
Γνωμοδότηση για μία πρόταση οδηγίας του Συμβουλίου για την τροποποίηση της οδηγίας 
80/232/ΕΟΚ περί προσεγγίσεως των νομοθεσιών των κρατών μελών των αναφερομένων στις 
σειρές των ονομαστικών ποσοτήτων και ονομαστικών χωρητικοτήτων που είναι αποδεκτές για 
ορισμένα προσυσκευασμένα προϊόντα 
(84/C 206/05) 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 27 Ιανουαρίου 1984, σύμφωνα με τις διατάξεις του άρθρου 100 
της συνθήκης για την ίδρυση της Ευρωπαϊκής Οικονομικής Κοινότητας, να ζητήσει τη γνωμο­
δότηση της Οικονομικής και Κοινωνικής Επιτροπής σχετικά με την πρόταση που αναφέρθηκε 
παραπάνω. 
Διαδικασία 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η προετοι­
μασία των σχετικών εργασιών, υιοθέτησε τη γνωμοδότηση του στις 4 Απριλίου 1984, ύστερα 
από εισηγητική έκθεση του κ. Flum. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε ομόφωνα κατά τη 217η σύνοδο ολομέλειας 
της, στις 23/24 Μαΐου 1984, συνεδρίαση της 23ης Μαΐου 1984, την ακόλουθη γνωμοδότηση: 
1. Η ΟΚΕ συμφωνεί με την τροποποίηση της οδηγίας. 
2. Η ΟΚΕ επικροτεί την πρόθεση της Επιτροπής να αναθεωρήσει τις ονομαστικές ποσότητες 
και ονομαστικές χωρητικότητες ώστε να γίνουν ευκολονόητες και κατάλληλες για τους κατα­
ναλωτές, και να υποβάλει ανάλογες προτάσεις. 
Βρυξέλλες, 23 Μαΐου 1984. 
Ο Πρόεδρος 
της Οικονομικής και 
Κοι νω νικής Επι τροπής 
Francis CEYRAC 
Γνωμοδότηση για μία πρόταση απόφασης του Συμβουλίου όσον αφορά τη σύναψη συμφωνίας 
μεταξύ της Ευρωπαϊκής Οικονομικής Κοινότητας και του Βασιλείου της Ισπανίας σχετικά με 
τις διεθνείς συνδυασμένες σιδηροδρομικές-οδικές μεταφορές εμπορευμάτων 
(84/C 206/06) 
Το κείμενο που αποτελεί αντικείμενο της γνωμοδότησης αυτής δημοσιεύεται στην Επίσημη 
Εφημερίδα των Ευρωπαϊκών Κοινοτήτωναριθ. C 49 της 21ης Φεβρουαρίου 1984, σελίδα 16. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 6 Φεβρουαρίου 1984 να ζητήσει, σύμφωνα με τις διατάξεις του 
άρθρου 75 της συνθήκης για την ίδρυση της Ευρωπαϊκής Οικονομικής Κοινότητας, τη γνωμο­
δότηση της Οικονομικής και Κοινωνικής Επιτροπής για την πρόταση που αναφέρθηκε παρα­
πάνω. 
Διαδικασία 
Το τμήμα μεταφορών και επικοινωνιών, στο οποίο ανατέθηκε η προετοιμασία των σχετικών 
εργασιών, υιοθέτησε τη γνωμοδότηση του στις 11 Απριλίου 1984 με βάση την προφορική εισή­
γηση του κ. Jeannot Schneider. 
Αριθ. C 206/18 Επίσημη Εφημερίδα των Ευρωπαϊκών Κοινοτήτων 6. 8. 84 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή, κατά τη 217η σύνοδο ολομέλειας της, συνεδρίαση της 
23ης Μαΐου 1984, υιοθέτησε ομόφωνα την ακόλουθη γνωμοδότηση: 
1. Η ΟΚΕ εγκρίνει την πρόταση της Επιτροπής ως απαραίτητο μέτρο για την ανάπτυξη των 
συνδυασμένων σιδηροδρομικών-οδικών μεταφορών εμπορευμάτων μεταξύ των Ευρωπαϊκών 
Κοινοτήτων και της Ισπανίας. Η πρόταση αυτή συμβάλλει επίσης στην προσαρμογή της Ισπα­
νίας στο κοινοτικό κεκτημένο [και ιδιαίτερα στην οδηγία 75/130/ΕΟΚ ('), η τελευταία τροπο­
ποίηση της οποίας έγινε με την οδηγία 82/603/ΕΟΚ (2)] μετά από την πιθανή ένταξη της χώρας 
αυτής στις Κοινότητες. 
2. Ενώ εγκρίνει την πρόταση της Επιτροπής, η ΟΚΕ εκφράζει αποφασιστικά την επιθυμία της 
να επιταχυνθούν και να ολοκληρωθούν όσο το δυνατό συντομότερα οι διαπραγματεύσεις 
μεταξύ των Κοινοτήτων και των υπόλοιπων τρίτων ευρωπαϊκών χωρών σχετικά με τη θέσπιση 
κοινών κανόνων που θα ισχύουν για ορισμένες συνδυασμένες σιδηροδρομικές-οδικές μεταφο­
ρές εμπορευμάτων, όπως προβλέπεται στην απόφαση του Συμβουλίου της 26ης Μαρτίου 1981. 
Η ΟΚΕ υπογραμμίζει επίσης ότι είναι σημαντικό να προσαρμοστεί η Ισπανία στις κοινοτικές 
διατάξεις που αφορούν τα υπόλοιπα μεταφορικά μέσα. Τέλος, η ΟΚΕ διατυπώνει ορισμένες 
επιφυλάξεις ως προς τη δυνατότητα εφαρμογής της απόφασης αυτής, λόγω των τεχνικών προ­
βλημάτων που τίθενται. Πιστεύει κυρίως ότι η μεταβατική περίοδος (μέχρι την 1η Ιουλίου 1985) 
που προβλέπεται για τις μεταφορές που εκτελούνται με την τεχνική των συνδυασμένων σιδη­
ροδρομικών και οδικών δικτύων, είναι πολύ σύντομη, επειδή οι σιδηρόδρομοι της Ισπανίας δεν 
διαθέτουν ακόμη εγκαταστάσεις μεταφόρτωσης ούτε το αναγκαίο τροχαίο υλικό για τη μετα­
φορά φορτηγών, ρυμουλκούμενων ή ημιρυμουλκούμενων. 
Βρυξέλλες, 23 Μαΐου 1984. 
Ο Πρόεδρος 
της Οικονομικής και 
Κοινωνικής Επιτροπής 
Francis CEYRAC 
(') ΕΕαριθ. L 48 της 22. 2. 1975, σ. 31. 
(2) ΕΕαριθ. L247 της23. 8. 1982, σ. 6. 
Γνωμοδότηση για μία πρόταση οδηγίας του Συμβουλίου σχετικά με την προσέγγιση των 
νομοθεσιών των κρατών μελών όσον αφορά τα προϊόντα του κακάο και της σοκολάτας που 
προορίζονται για την ανθρώπινη κατανάλωση 
(84/C 206/07) 
Το κείμενο που αποτελεί αντικείμενο της γνωμοδότησης αυτής δημοσιεύεται στην Επίσημη 
Εφημερίδα των Ευρωπαϊκών Κοινοτήτωναριθ. C 32 της 7ης Φεβρουαρίου 1984. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Στις 27 Ιανουαρίου 1984 το Συμβούλιο αποφάσισε, σύμφωνα με τις διατάξεις των άρθρων 100 
και 198 της συνθήκης για την ίδρυση της Ευρωπαϊκής Οικονομικής Κοινότητας, να ζητήσει τη 
γνωμοδότηση της Οικονομικής και Κοινωνικής Επιτροπής για την πρόταση που αναφέρθηκε 
παραπάνω. 
Διαδικασία 
Το τμήμα γεωργίας, στο οποίο ανατέθηκε η προετοιμασία των εργασιών σχετικά με το θέμα 
αυτό, υιοθέτησε τη γνωμοδότηση του στις 3 Μαΐου 1984 με βάση την εισηγητική έκθεση του 
κ. Stahlmann.